# Angelica Ross

Angelica Ross és una empresària, actriu i activista estatunidenca pels drets transgènere. És fundadora i CEO de Transtech Social Enterprises, una empresa que ajuda a donar feina a les persones trans.

## Primers anys

Ross, una dona trans, assegura que se sent dona des de molt jove. El 1998, amb 17 anys, va declarar-se homosexual a la seva mare, una cristiana evangèlica. "Em va dir que hauria de suïcidar-me o que ho faria ella perquè no podia tenir algú com jo com el seu fill", afirma. Ross va plantejar-se acabar amb la seva pròpia vida i va prendre una sobredosi de medicaments, però va sobreviure.
Ross va escapar de casa i es va unir a la Marina dels Estats Units d'Amèrica. Sis mesos més tard, va sol·licitar i va rebre una llicència "no caracteritzada" sota la política de "Don't ask, don't tell" vigent en aquell moment, després d'haver estat assetjada per homes allistats que la van coaccionar a dir que era homosexual. Ross va tornar a casa i es va fer amiga d'una drag queen que la va ajudar a començar la seva transició de gènere. Els seus pares, llavors, la van expulsar de casa.

## Carrera

Ross es va traslladar a Hollywood (Florida) i va treballar com a model i prostituta fins a 2003. Va crear una empresa de desenvolupament web i disseny gràfic, i va començar a anar a classes d'actuació. Més tard, es va traslladar a Chicago per convertir-se en coordinadora d'ocupació del Trans Life Center.
Ross va fundar TransTech Social Enterprises a Chicago el 2014. Aquesta organització sense ànim de lucre forma i contracta persones transgènere i altres treballadors. Melissa Harris-Perry va atreure l'atenció sobre l'empresa el 2015 quan va escollir Ross com la primera "Foot Soldier" de l'any. Ross va ser una de les oradores de la Cimera de Tecnologia i Innovació LGBTQ de la Casa Blanca.
El 2016 Ross va començar a actuar a Her Story, una websèrie sobre les dones trans de Los Angeles. La sèrie va ser nominada a un premi Emmy al millor curtmetratge o sèrie dramàtica.
Entre 2018 i 2019, aparegué a les temporades 1 i 2 de la sèrie televisiva Pose, encarnant el personatge de Candy Ferocity.

## Premis i reconeixement

* 2015 – Be Amazing Award, Transgender National Alliance
* 2016 – Trailblazer Award, Black Trans Advocacy Awards
* 2016 – Visibility Award, Human Rights Campaign

## Vida personal

Ross va estar compromesa en una relació, però es van separar perquè el seu promès no volia que els altres sabessin que Ross era transgènere. Ross és budista practicant.

## Referències

* ↑ «Angelica Ross, TransTech and voice and value for transgender people». Chicago Tribune, 04-06-2015 [Consulta: 5 gener 2017]. «Còpia arxivada». Arxivat de l'original el 2017-01-06. [Consulta: 3 febrer 2017].
* ↑ «Meet the Vanguard: Trans Businesswoman Angelica Ross Tells All», 17-11-2015. [Consulta: 5 gener 2017].
* ↑ Bried, Erin. «Being Transgender Nearly Cost Me My Life». Self, July 15, 2015. [Consulta: January 5, 2017].
* ↑ Rudulph, Heather Wood. «How I'm Helping the Trans Community Get Great Jobs». Cosmopolitan, July 25, 2016. [Consulta: January 5, 2017].
* ↑ Ambrosius, Andy. «How One Chicago Start-Up is Working to Close the Transgender Employment Gap». Chicago Magazine, February 17, 2015. [Consulta: January 5, 2017].
* ↑ «How one trans businesswoman is helping others». MSNBC, January 3, 2015 [Consulta: January 5, 2017].
* ↑ Dickey, Megan Rose. «TransTech Helps Transgender People Get Jobs In Tech And, Soon, The White House». TechCrunch, September 1, 2015. [Consulta: January 5, 2017].
* ↑ Katz, Evan Ross. «Angelica Ross And Jen Richards Discuss Their Groundbreaking New Series, “Her Story”». Logo TV, January 28, 2016. [Consulta: January 5, 2017].
* ↑ Brighe, Mari. «The Emmy-Nominated Trans Web Series Her Story Could Change Everything». The Advocate, July 31, 2016. [Consulta: January 5, 2017].
* ↑ «Women Behind 'Her Story' Talk Emmy Nomination». NBC News, July 17, 2016 [Consulta: January 5, 2017].
* ↑ «Angelica Ross discusses Candy's fate on 'Pose': 'I was devastated'» (en anglès). [Consulta: 9 maig 2021].
* ↑ «METRO GLAM Fundraising Event Arxivat 2017-01-07 a Wayback Machine.». Transgender National Alliance, October 28, 2015. [Consulta: January 5, 2017].
* ↑ «2016 National Black Trans Advocacy Awards: Full List of Award Recipients Arxivat 2017-01-07 a Wayback Machine.». Black Trans Advocacy. [Consulta: January 5, 2017].
* ↑ «2016 HRC Chicago Award Recipients & Special Guests Arxivat 2017-01-07 a Wayback Machine.». Human Rights Campaign. [Consulta: January 5, 2017].
* ↑ «#InTheirWords: 'A lot of trans people feel like they will never be loved'». USA Today, July 24, 2015 [Consulta: January 5, 2017].

## Enllaços externs

* Angelica Ross - Lloc web oficial
* Angelica Ross - Lloc web oficial